CELEX: 22017D1755
Language: lt
Date: 1505174400000
Title: 2017 m. rugsėjo 12 d. Pagal Europos bendrijos ir Kanados susitarimą dėl abipusio pripažinimo įsteigto Jungtinio komiteto sprendimas Nr. 2/2017 dėl atitikties vertinimo įstaigų įtraukimo į Telekomunikacijų terminalų įrangos, informacinės technologijos įrangos ir radijo siųstuvų sektoriaus priedo sąrašą [2017/1755]

26.9.2017   
            
            
               LT
            
            
               Europos Sąjungos oficialusis leidinys
            
            
               L 246/10
            
         PAGAL EUROPOS BENDRIJOS IR KANADOS SUSITARIMĄ DĖL ABIPUSIO PRIPAŽINIMO ĮSTEIGTO JUNGTINIO KOMITETO SPRENDIMAS Nr. 2/2017
   2017 m. rugsėjo 12 d.
   dėl atitikties vertinimo įstaigų įtraukimo į Telekomunikacijų terminalų įrangos, informacinės technologijos įrangos ir radijo siųstuvų sektoriaus priedo sąrašą [2017/1755]
   JUNGTINIS KOMITETAS,
   atsižvelgdamas į Europos bendrijos ir Kanados susitarimą dėl abipusio pripažinimo, ypač į jo VII ir XI straipsnius,
   kadangi Jungtinis komitetas turi priimti sprendimą dėl atitikties vertinimo įstaigos ar įstaigų įtraukimo į sektoriaus priedo sąrašą,
   NUSPRENDĖ:
   
               1.
            
            
               A priedėlyje nurodyta atitikties vertinimo įstaiga įtraukiama į Telekomunikacijų terminalų įrangos, informacinės technologijos įrangos ir radijo siųstuvų sektoriaus priedo 4 priedėlyje pateiktą atitikties vertinimo įstaigų sąrašą.
            
         
               2.
            
            
               Šalys susitarė dėl į sąrašą įtraukiamos A priedėlyje nurodytos atitikties vertinimo įstaigos kompetencijai priskiriamų gaminių ir atitikties vertinimo procedūrų ir tą sąrašą tvarkys.
            
         
      Šį dviem egzemplioriais parengtą sprendimą pasirašo Jungtinio komiteto atstovai, kuriems suteikti įgaliojimai veikti šalių vardu iš dalies keičiant Susitarimo Telekomunikacijų terminalų įrangos, informacinės technologijos įrangos ir radijo siųstuvų sektoriaus priedo priedėlius. Šis sprendimas įsigalioja tą dieną, kurią jį pasirašo paskutinė šalis.
      Pasirašyta Otavoje 2017 m. rugsėjo 1 d.
      
         Josette GALLANT
         
            Kanados vardu
         
      
      Pasirašyta Briuselyje 2017 m. rugsėjo 12 d.
      
         Ignacio IRUARRIZAGA
         
            Europos Sąjungos vardu
         
      
   
   
      A PRIEDĖLIS
      
         ES atitikties vertinimo įstaiga, įtraukiama į Telekomunikacijų terminalų įrangos, informacinės technologijos įrangos ir radijo siųstuvų sektoriaus priedo 4 priedėlyje pateiktą atitikties vertinimo įstaigų sąrašą
      
      
                  
                              CETECOM GmbH
                           
                        
                              Im Teelbruch
                           
                        
                              45219 Essen
                           
                        
                              GERMANY (VOKIETIJA)